La programació del 25 N continua esta setmana amb dos conferències i el IV Festival Subversives
15 de novembre 2021

La programació del Dia Internacional contra la Violència de Gènere continua esta setmana amb tres noves activitats, entre les quals es troben dos conferències i el IV Festival Subversives. Així mateix, al llarg del mes es continuaran realitzant projeccions, xarrades, exposicions, la manifestació del 25N i l'acte del Pacte Ciutadà.

Les activitats d'esta setmana comencen amb la conferència _El tratamiento de la violencia de género en los medios de comunicación_, a càrrec de Lola Bañón, que tindrà lloc el dimecres, 17 de novembre, a les 19.00 a l'Aula 2 del Centre Cultural Mario Monreal de Sagunt. Lola Bañón és llicenciada en Ciències de la Informació per la Universitat Autònoma de Barcelona i professora de Periodisme a la Universitat de València, i en la conferència tracta aspectes relacionats amb la labor, conscienciació, implicació i responsabilitat que tenen els mitjans de comunicació per a erradicar la violència de gènere.  
  
D'altra banda, el dijous 19 de novembre a les 19.00 hores, el Centre Cívic acollirà la conferència _El feminismo como ruptura de la violencia simbólica_, a càrrec de Águeda Macián López. La ponent és llicenciada en Ciències de la Informació, té un Màster en Sexologia i és experta en _Coaching_ Feminista. En este sentit, en la conferència tracta la violència simbòlica, que és aquella violència normalitzada en la societat pels usos i costums, i una manera contínua de pensar i actuar que naturalitza i reproduix la subordinació i els maltractaments cap a les dones. És per això que Águeda Macián parlarà sobre com el feminisme pot trencar i acabar amb esta violència.

El dissabte 20 de novembre serà el torn del IV Festival Subversives, que acollirà diferents activitats al llarg de tot el dia. L'activitat es desenvoluparà en la plaça Cronista Chabret de Sagunt i en el CEIP Cronista Chabret, i està organitzada per Amigas Supervivientes, Coordinadora Feminista del Camp de Morvedre i la Regidoria d'Igualtat.

Respecte a la programació del festival, a les 11.00 hores tindrà lloc el taller de ‘Autodefensa feminista’ i, d'altra banda, el de ‘Dansa i sòl pelvià: Pelvis viva’. El festival continuarà a les 12.00 hores amb la xarrada ‘Dessex: Habitem la sexualitat’ i també amb una classe de ioga en família, així com a les 13.30 hores serà el torn del taller ‘Cinatopia. Eixaesisa’.

Després del descans del dinar, el festival continua a les 16.30 hores amb el taller ‘Apropament als feminismes descolonials’ a càrrec d'Úrsula Santa Cruz i a les 17.00 amb el taller d'autodefensa feminista. Així mateix, a les 20.00 hores la companyia A solas representarà Diari d’una feminazi i a les 21.00 serà l'actuació músic teatral _Abandónate mucho_ de Les XL. Finalment, Kancaneo Teatre finalitzarà la jornada amb la representació de _Watteke_ a les 22.00 hores.

Esta és una programació organitzada per l'Ajuntament de Sagunt a través de l'Àrea d'Igualtat i que compta amb la col·laboració de la Diputació de València i el Ministeri d'Igualtat, a través del Pacte d'Estat contra la violència de gènere. Estes activitats són finançades amb càrrec als crèdits rebuts del Ministeri d'Igualtat, Secretaria d'Estat d'Igualtat i Contra la Violència de Gènere.

**Altres activitats de la programació del 25N**

Les activitats continuen el dilluns 22 amb la projecció de la pel·lícula _La piedra de la paciencia_. A més, el dimarts 23 tindrà lloc la xarrada _La mujer afgana: entre la guerra y el totalitarismo religioso_ i la presentació del llibre _No pasarán_. El dijous, 25 de novembre, serà el torn de la manifestació del 25N en repulsa a la violència masclista.

Així mateix, el divendres 26 de novembre, serà l'acte del XVIII aniversari del Pacte Ciutadà contra la Violència de Gènere de Sagunt i el dimarts 30 de novembre serà la projecció del documental _Amanecerá y veremos. Mujeres protagonistas de paz en Colombia_. A més, el 10 de desembre tindrà lloc la xarrada _Augment de condemnes, demanda feminista?_ i del 5 a l'11 de novembre serà l'exposició _Carmelina Sánchez-Cutillas. Des de les fronteres del silenci_.

![](/media/dx2cacya/c-cartel-fest-25n.jpg?width=612.3863636363636&height=850)

*   [](http://www.facebook.com/sharer.php?u=https://aytosagunto.es/va/actualitat/la-programacio-del-25-n-continua-esta-setmana-amb-dos-conferencies-i-el-iv-festival-subversives/ "Facebook")
*   [](http://twitter.com/share?url=https://aytosagunto.es/va/actualitat/la-programacio-del-25-n-continua-esta-setmana-amb-dos-conferencies-i-el-iv-festival-subversives/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-programacio-del-25-n-continua-esta-setmana-amb-dos-conferencies-i-el-iv-festival-subversives/ "Linked In")
*   [](mailto:?body=https://aytosagunto.es/va/actualitat/la-programacio-del-25-n-continua-esta-setmana-amb-dos-conferencies-i-el-iv-festival-subversives/)